Document ID: 32012R0842

IZVEDBENA UREDBA KOMISIJE (EU) št. 842/2012
z dne 18. septembra 2012
o izdaji dovoljenja za pripravek iz lantanovega karbonata oktahidrata kot krmni dodatek za pse (imetnik dovoljenja Bayer Animal Health GmbH)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
(2)
V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek iz lantanovega karbonata oktahidrata (št. CAS 6487-39-4). V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
(3)
Zahtevek zadeva dovoljenje za pripravek iz lantanovega karbonata oktahidrata (št. CAS 6487-39-4) kot krmni dodatek za pse in njegovo uvrstitev v kategorijo dodatkov „zootehnični dodatki“.
(4)
Z Uredbo Komisije (ES) št. 163/2008 (2) je bila za deset let dovoljena uporaba navedenega pripravka za mačke.
(5)
Predloženi so bili novi podatki v podporo zahtevku za izdajo dovoljenja za pripravek iz lantanovega karbonata oktahidrata (št. CAS 6487-39-4) za pse. Evropska agencija za varnost hrane (v nadaljnjem besedilu: Agencija) je v svojem mnenju z dne 6. marca 2012 navedla, da lantanov karbonat oktahidrat v predlaganih pogojih uporabe nima škodljivega vpliva na ciljno vrsto (3) ter da lahko zmanjša biološko razpoložljivost fosforja pri odraslih psih. Vendar Agencija ni mogla sprejeti sklepa o dolgoročnih učinkih, potrdila pa je poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
(6)
Ocena lantanovega karbonata oktahidrata (št. CAS 6487-39-4) je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljeno v Prilogi k tej uredbi. Vendar je primerno zagotoviti poprodajni nadzor glede dolgoročnih škodljivih učinkih.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. septembra 2012

Labels: 0
3
17
6